אדמירל סקוט דארן לא סלח לעצמו על מקרה שלא היה בשום פנים ואופן באשמתו. לכן, מאז שראה את תמונות ההרס שהשאיר טורפדו של הצוללת אלסקה בגופה של ספינת הפירטים 'סי קאונטר', הרס שדמה בצורה מחרידה להרס שהשאיר הטורפדו בגופה של ביץ', הפך המקרה לכמעט מסע-צלב פרטי עבור האדמירל. הוא ראה בתפיסתה של אלסקה את הדרך לכפר על טעות שלא עשה. ועתה הוא היה חייב להתרחק ממושא המרדף בגלל 'קשיים דיפלומטיים'. "בטח ייצאו לסינים כמה גלילים עודפים של נייר טואלט והמלוכסנים מסרבים לשלם" נחר אל קצין המבצעים שלו. הקמב"ץ, קומאנדר מזדקן שחיכה בקוצר רוח לקידום הבא, הנהן בסבלנות. "אז מה הסינים יכולים להציע נגדנו?" שאל האדמירל. הוא רצה להיות מוכן לכל מקרה. "בים, לא הרבה. מלבד כמה צוללות מהדגמים הרוסיים המיושנים פוקסטרוט וקילו יש להם צי קטן של פריגטות ומשחתות שרובן ככולן העתקים סיניים לגרוטאות סובייטיות-לשעבר שמקומן בבית אבות. עיקר הכוח שהם מסוגלים לשלוח עלינו הוא מטוסי קרב. בעניין הזה יש להם באיזור הדרומי של סין בערך ארבעים מטוסי תקיפה דגם רוסיים דגם סוחוי-32 וכמאתיים מטוסי תקיפה מתוצרת ביתית מדגם ועייפות - טווח הטיסה שלהם מגרד